378 
REVUE DES QUESTIONS SCIENTIFIQUES. 
Plus PP. IX. 
Dilecte Fili Noster, salutem et Apostolicam Benedictionem. 
Eximiam Tuam Nobisque plane cognitam pastoralem in 
catholica doctrina tuenda curam et sollicitudinem non medio- 
cri certe animi Nostri jucunditate undique elucere perspexi- 
mus in Litteris quas, Dilecte Fili Noster, die 16 proximi 
mensis Aprilis ad Nos dedisti super Decreto Pontificia Nos- 
tra auctoritate sancito, atque a Nostra Indicis Congregatione 
die 8 mensis Januarii hujus anni edito, quo opéra Dilecti 
Filii Presbyteri Antonii Guntheri proscripta fuerunt. Nos 
quidem pro Apostolici Nostri ministerii officio nullis un- 
quam parcentes curis, nullisque laboribus, ut fidei depositum 
Nobis divinitus concreditum integrum, inviolatumque custo- 
diatur, ubi primum a pluribus Venerabilibus Fratribus spec- 
tatissimis Germanise Sacrorum Antistitibus accepimus, non 
pauca Guntheri libris contineri, quæ ipsi in sinceræ fidei, et 
catholicæ veritatis perniciem cedere arbitrabantur, nulla 
interposita mora eidem Congregationi commisimus, ut ex 
more opéra ejusdem Guntheri accurate diligenterque excu- 
teret, perpenderet, examinaret, ac deinde, omnia ad Nos 
referret. Cum igitur ipsa Congregatio Nostris mandatis ob- 
sequuta, suoque munere functa omnem in hoc gravissimo 
sane, maximique momenti negotio curam et operam scite 
riteque collocaverit, nullumque prætermiserit studium in 
Guntheriana doctrina accuratissimo examine noscenda, ac 
ponderanda, animadvertit, plura in Guntheri libris reperiri 
omnino improbanda ac damnanda, utpote quæ catholicæ 
Ecclesiæ doctrinæ maxime adversarentur. Hinc rebus omni- 
bus a Nobis etiam perpensis, eadem Congregatio Decretum 
illud suprema Nostra auctoritate probatum, Tibique notissi- 
mum edidit, quo Guntheriana opéra prohibentur, et interdi- 
cuntur. Quod quidem Decretum Nostra auctoritate sancitum, 
Nostroque jussu vulgatum sufficere plane debebat, ut quæs- 
